รัฐบาลไทย-ข่าวทำเนียบรัฐบาล-ปลัดกระทรวงมหาดไทย ติวเข้มข้าราชการมหาดไทยบรรจุใหม่ เน้นย้ำเป็นข้าราชการที่ดี ต้องรู้งาน รู้หน้าที่ มีจิตสาธารณะ มุ่งมั่นทำงานเพื่อประโยชน์ต่อประเทศชาติและประชาชน
วันอังคารที่ 23 สิงหาคม 2559
ปลัดกระทรวงมหาดไทย ติวเข้มข้าราชการมหาดไทยบรรจุใหม่ เน้นย้ําเป็นข้าราชการที่ดี ต้องรู้งาน รู้หน้าที่ มีจิตสาธารณะ มุ่งมั่นทํางานเพื่อประโยชน์ต่อประเทศชาติและประชาชน
ปลัดกระทรวงมหาดไทย ติวเข้มข้าราชการมหาดไทยบรรจุใหม่ เน้นย้ําเป็นข้าราชการที่ดี ต้องรู้งาน รู้หน้าที่ มีจิตสาธารณะ มุ่งมั่นทํางานเพื่อประโยชน์ต่อประเทศชาติและประชาชน
วันนี้ (15 ส.ค. 59) ณ ห้องประชุม 3 ชั้น 5 อาคารสถาบันดํารงราชานุภาพ กระทรวงมหาดไทยนายกฤษฎา บุญราช ปลัดกระทรวงมหาดไทยเป็นประธานพิธีเปิดการฝึกอบรมหลักสูตร“การเป็นข้าราชการที่ดี”รุ่นที่ 27 จัดขึ้นโดยสถาบันดํารงราชานุภาพ กระทรวงมหาดไทย เพื่อฝึกอบรมและพัฒนาข้าราชการของกระทรวงมหาดไทย และข้าราชการที่อยู่ระหว่างทดลองปฏิบัติหน้าที่ราชการ เพื่อให้ทราบถึงระเบียบแบบแผนของทางราชการและการเป็นข้าราชการที่ดี โดยมีผู้เข้ารับการอบรม จํานวน 90 คน ประกอบด้วย ข้าราชการในสังกัดสํานักงานปลัดกระทรวงมหาดไทย กรมการปกครอง กรมโยธาธิการและผังเมือง และกรมที่ดิน ใช้ระยะเวลาการอบรม จํานวน 10 วัน ตั้งแต่วันที่ 15 - 24 สิงหาคม 2559 ณ วิทยาลัยมหาดไทย อําเภอบางละมุง จังหวัดชลบุรี
โอกาสนี้ปลัดกระทรวงมหาดไทยได้กล่าวแสดงความยินดีกับข้าราชการที่ได้รับการบรรจุเข้าสังกัดในกระทรวงมหาดไทย พร้อมได้มอบโอวาทให้แก่ผู้เข้ารับการอบรม โดยกล่าวว่า การเป็นข้าราชการที่ดีต้องมีการเตรียมความพร้อมทั้งในหน้าที่ความรับผิดชอบและตนเอง โดยเฉพาะความเป็นข้าราชการใหม่ ที่ต้องเป็นผู้มีความละเอียด รอบคอบ ไม่บกพร่องในหน้าที่การงาน ซึ่งเปรียบเสมือนต้นกล้าที่พร้อมจะเติบโตเป็นต้นไม้ใหญ่ในอนาคต จึงจะต้องได้รับความรู้ ความเข้าใจในบทบาทหน้าที่ และความสําคัญของการเป็น“ข้าราชการ”ที่มีหน้าที่ต่อแผ่นดิน และจะต้องก้าวเดินในเส้นทางที่ถูกต้องตั้งแต่จุดเริ่มต้น โดยได้รับการปลูกฝังจิตสํานึกที่ดี มีใจสาธารณะและอุดมการณ์ในการทํางาน สามารถครองตนเป็นข้าราชการที่ดีมีคุณธรรมจริยธรรม ความซื่อสัตย์สุจริต และปฏิบัติงานโดยยึดหลักกฎหมาย กฎระเบียบ และประโยชน์ของส่วนรวมเป็นสิ่งสําคัญ
นอกจากนี้ ได้เน้นย้ําหลักการทํางานเพื่อให้ข้าราชการมหาดไทยได้นําไปปฏิบัติ คือ1.ต้องรู้งาน รู้หน้าที่ของตนเอง และหน่วยงานเนื่องจากงานของมหาดไทยมีความหลากหลายไม่เหมือนงานของกระทรวงอื่นๆ มีภารกิจที่เกี่ยวข้องมาก จึงจําเป็นต้องมีความรู้ความเข้าใจในงานต่างๆ ทั้งในส่วนของหน้าที่ตนเองและหน่วยงาน โดยขอให้มีความตั้งใจ ตั้งมั่นในการทํางาน และหมั่นพัฒนาตนเองอย่างต่อเนื่อง ก็จะสามารถปฏิบัติงานที่ได้รับมอบหมายได้อย่างมีประสิทธิภาพและเป็นผลสําเร็จได้2.มีความซื่อสัตย์ สุจริต และเป็นคนดีในการทํางานต้องฝึกจิตใจให้เป็นคนเข้มแข็ง มั่นคง รู้จักผิดชอบ ชั่วดี มีจิตใจโอบอ้อมอารี และการทํางานราชการต้องไม่เอารัดเอาเปรียบเพื่อนร่วมงานมีความอดทนทํางานในหน้าที่ของตนเองอย่างเต็มที่ และหมั่นฝึกฝนตนเองให้มีความเข้มแข็งทางจิตใจมีความมั่นคงในการทําความดี3.มีความรักความสามัคคีโดยแยกเรื่องงานกับเรื่องส่วนตัว ไม่แบ่งแยก แบ่งฝัก แบ่งฝ่าย ให้ช่วยเหลือเกื้อกูลกัน โดยให้ยึดงานราชการเป็นสําคัญ และร่วมกันเป็นกําลังขับเคลื่อนงานและพัฒนาประเทศไปพร้อมๆ กัน
ปลัดกระทรวงมหาดไทยกล่าวเพิ่มเติมว่า สิ่งสําคัญของการเป็นข้าราชการที่ดี ต้องรู้จักเรียนรู้ประสบการณ์จากรุ่นพี่ที่ประสบความสําเร็จในการปฏิบัติงานและการบริหารงานทั้งในระดับพื้นที่และในหน่วยงาน โดยให้“รู้จักฟัง รู้จักดู รู้จักคิด และรู้จักนําไปปฏิบัติ”และให้น้อมนํายุทธศาสตร์พระราชทาน“เข้าใจ เข้าถึง พัฒนา”มาเป็นหลักในการคิดและปฏิบัติเพื่อให้การทํางานบรรลุตามเป้าหมาย และพร้อมเป็นแบบอย่างที่ดีเพื่อประโยชน์ต่อประเทศชาติ และประโยชน์สุขของประชาชนต่อไป.